Kjell Grunnteig

Kjell Grunnteig (født 17. desember 1926 i Oslo, død 8. oktober 2009) var en norsk musiker og sanger.

Han var en periode på 60-tallet vokalist i Bent Sølves og Kjell Karlsens orkester, bl.a. på turné i Norge og Sverige. Grunnteig var med i Olavsguttene, og studerte klassisk sang hos Bokken Lasson og i USA, men ble forretningsdrivende på Majorstuen. Han debuterte på plate i 1967 med singlen «Vandre videre/Fjerne trommeslag». A-siden ble en solid radioslager. Frem til 1970 spilte han inn ytterligere syv singler hos Arne Bendiksen. Det beste av dette stoffet ble i 1972 samlet på LP-en Melodier fra Nitimen. Store deler av stoffet var norske versjoner av slagerne til Gunnar Wiklund og Jim Reeves, og han hadde store vokale likheter med disse.

Han deltok også på syv av de første platene i Svensktoppar-serien, som ikke var samleplater, men nyinnspillinger, og gjestet som solist i flere store, tyske TV-show 1970–74.

Norske sangere